CELEX: 32006R1462
Language: da
Date: 2006-10-02 00:00:00
Title: Kommissionens forordning (EF) nr. 1462/2006 af 2. oktober 2006 om tarifering af visse varer i den kombinerede nomenklatur

3.10.2006   
            
            
               DA
            
            
               Den Europæiske Unions Tidende
            
            
               L 272/13
            
         
      KOMMISSIONENS FORORDNING (EF) Nr. 1462/2006
   af 2. oktober 2006
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. oktober 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 996/2006 (EUT L 197 af 1.7.2006, s. 26).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering
                  KN-kode
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En genstand af form som et får og af en højde på ca. 10 cm. Vævet stof, der repræsenterer skindet, dækker størstedelen af den keramiske krop, idet en del af hovedet og de fire hove er synlige. Stoffet er limet til den keramiske krop.
                  (Se foto nr. 639) (1)
                  
               
               
                  6913 90 10
               
               
                  Tarifering i henhold til almindelig bestemmelse 1, 3 b) og 6 vedrørende den kombinerede nomenklatur og teksten til KN-kode 6913, 6913 90 og 6913 90 10.
                  Det drejer sig om en keramisk genstand af den art, der især tjener til indendørs dekoration. Genstanden har ingen brugsværdi og er udelukkende beregnet til pynt; den er ikke i det væsentligste bestemt til at underholde personer og har derfor ikke karakter af legetøj i kapitel 95. Se forklarende bemærkninger til det harmoniserede system for pos. 6913, første afsnit, og andet afsnit, nr. A, og de forklarende bemærkninger til det harmoniserede system for pos. 9503, første afsnit.
                  Det drejer sig om en genstand, der er sammensat af keramisk materiale og vævet stof. Det keramiske materiale, der danner genstandens krop (som et får), er det materiale, der giver genstanden dens karakter som omhandlet i de almindelige tariferingsbestemmelser, punkt 3 b), da det danner genstandens form.
               
            
         
      
         (1)  Fotoet tjener kun til information.